Torsdag, den 4. oktober 2018

**Start på produktion af første Polestar 1 prototype-biler**

Med produktionen af den første serie af køreklare, såkaldte verification prototype (VP) biler i Sverige er der sat skub i udviklingen af Polestar 1. Prototyperne skal bruges til forskellige formål, som bl.a. crash test, afprøvning under forskellige vejrforhold og vurdering af vejegenskaber og bilerne bliver den allerførste flåde af Polestar 1 biler i trafikken.

Konstruktionen sker på et specialiseret prototype produktionsanlæg i Göteborg og foregår hovedsagelig ved håndkraft. Det er første testfase for produktion af kundeversionen af Polestar 1, som skal bygges i det nye Polestar produktionscenter i Chengdu, Kina. Modellens kulfiberchassis kræver nyt, specialiseret produktionsudstyr og konstruktionsteknikker, der efterfølgende bliver overført til fabrikken og brugt til at bygge produktionsbilerne.

”At vi nu bygger VP-biler betyder, at Polestar 1 har taget næste skridt på vejen mod egentlig produktion,” siger Thomas Ingenlath, koncernchef i Polestar. ”De første 34 prototyper gør det muligt for vores teknikere at fintune bilens detaljer og sikre, at Polestar 1 er perfekt, når vi tager hul på produktionen af kundebiler næste år”.

Med Polestar 1 er det første gang Volvo giver sig i kast med kulfiber-konstruktion. VP-bilerne giver teknikerne mulighed for at designe, teste og iværksætte komplicerede konstruktionsprocesser.

Billeder og yderligere information: [media.polestar.com](http://media.polestar.com/).

**Kontaktinformationer**

Duncan Forrester, Public Relations and Communications

duncan.forrester@polestar.com

Brent Ellis, Public Relations and Communications, EMEA

brent.ellis@polestar.com

Sunnie Zhang, Public Relations and Communications, APAC

sunnie.zhang@polestar.com

John Paolo Canton, Public Relations and Communications, Americas

jp.canton@polestar.com

***Om Polestar***

*Polestar er Volvo Car Group’s nye, brand for el-drevne biler. Polestar deler særlige teknologiske- og udviklingssynergier med Volvo og opnår som resultat af sin tilknytning til Volvo væsentlige stordriftsfordele. Disse synergieffekter muliggør*

*design, udvikling og produktion af separat markedsførte el-biler med høj effekt.*

*Polestar indleder den nye æra med Polestar 1 – en el-drevet hybrid**GT coupé på 600 hk, 1000 Nm og med en rækkevidde på 150 km på ren el, det længste for en hybridbil på verdensplan. Polestar 2 og Polestar 3 efterfølgende udvide modelprogrammet. Begge som fuldt batteri-elektriske biler. Disse vil blive produceret i højere antal.*

*Polestar’s teknologi skal også indgå i el-drevne Volvo-biler. Den nye Volvo S60 T8 Polestar Engineered bruger vigtige Polestar-komponenter til at give et mere kontant og spændende køreoplevelse. Polestar optimerings-softwareopdateringer kan også fås til Volvo-modeller, og forbedre seks effektområder, inklusive motorydelse.*